Narva-Jõesuu 21. november 2023 nr 460

**Narva-Jõesuu Linnavalitsuse 01.08.2023 korralduse nr 319 „Narva-Jõesuu linnas Kudrukülas Alamjooksu katastriüksuse jagamine ja tekkivatele katastriüksustele aadresside ja sihtotstarvete määramine“ muutmine**

Siseministeerium esitas 12.07.2023 Narva-Jõesuu Linnavalitsusele Narva-Jõesuu linnas Kudrukülas asuva Alamjooksu (katastritunnus 85101:003:1242) katastriüksuse jagamise avalduse (registreeritud Narva-Jõesuu Linnavalitsuse dokumendiregistris nr 5-5/46-2 all). Vastavalt avalduse juurde lisatud maakorralduskavale jagatakse Alamjooksu krunt kaheks krundiks nimetustega Alamjooksu (maa kasutamise sihtotstarve maatulundusmaa) ja Smolkatorni (maa kasutamise sihtotstarve riigikaitsemaa). Avalduse kohaselt võõrandatakse Smolkatorni maaüksus Eesti Vabariigi kasuks. Avalduse lisana on Alamjooksu katastriüksuse omanike kokkulepe maa võõrandamiseks.

Narva-Jõesuu Linnavalitsuse 01.08.2023 korraldusega nr 319 jagati Narva-Jõesuu linnas Kudrukülas Alamjooksu katastriüksus kaheks, määrati tekkivatele katastriüksustele aadressid ja sihtotstarbed. Korralduse lisana on maakorralduskava. Kõnealuse korralduse kohaselt jagatud krundid on Alamjooksu maaüksus pindalaga ligikaudu 814 m² ja Smolkatorni maaüksus pindalaga ligikaudu 1941 m².

17.11.2023 esitas Siseministeerium avalduse (registreeritud Narva-Jõesuu Linnavalitsuse dokumendiregistris nr 5-5/83-1), milles palub muuta Narva-Jõesuu Linnavalitsuse 01.08.2023 korraldust nr 319. Avalduse põhjuseks on toodud asjaolu, et maamõõtmise käigus muudeti kruntide pindalasid.

Juhindudes haldusmenetluse seaduse § 59,

annab Narva-Jõesuu Linnavalitsus

**k o r r a l d u s e**:

1. Muuta Narva-Jõesuu Linnavalitsuse 01.08.2023 korralduse nr 319:
   1. juurde lisatud maakorralduskava (vt. uus maakorralduskava);
   2. punkti 1.1. ja asendada sõnad „Alamjooksu, maakasutuse sihtotstarve on üldkasutatav maa 100%, krundi ligikaudne pindala on 814 m²“ sõnadega „Alamjooksu, maakasutuse sihtotstarve on üldkasutatav maa 100%“ ;
   3. punkti 1.2. ja asendada sõnad „Smolkatorni, maakasutuse sihtotstarve on üldkasutatav maa 100%, krundi ligikaudne pindala on 1941 m²“ sõnadega „Smolkatorni, maakasutuse sihtotstarve on üldkasutatav maa 100%“.

2. Korraldus jõustub teatavakstegemisest.

Käesoleva korralduse peale võib esitada Narva-Jõesuu Linnavalitsusele vaide haldusmenetluses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

*/digiallkirjastatud/*

Maksim Iljin */digiallkirjastatud/*

linnapea Monika Tinno linnasekretär